Parkeerassistent skryf Ferrari af | Maroela Media
'n Parkeerassistent in Italië het 'n Ferrari ter waarde van £300 000 (sowat R5,3 miljoen) afgeskryf nadat hy glo die versneller vir die rempedaal aangesien het.
The Guardian berig die parkeerassistent moes die Ferrari aan die eienaars, wat 'n vergadering van Ferrari-entoesiaste bygewoon het, terugbesorg toe hy met die sportmotor deur 'n winkelvenster gejaag het.
Die eienaars van die Ferrari 599 GTO, 'n Duitse-egpaar, het glo net 'n paar strate van waar die motor geberg is, tuisgegaan. Volgens die berig is die parkeerassistent lig beseer maar erg geskok. Hy word in 'n hospitaal behandel.
Die identiteit van die motoreienaars is nie bekend gemaak nie. Die saak word deur 'n versekeringsmaatskappy ondersoek.
Die Ferrari 599 GTO kan van 0 – 100km/h versnel in sowat drie sekondes en kan 'n topspoed van meer as 320 km/h bereik.
Eich!ekke hom nie mooi gehoor nie!
Is die nie al 'n ou storie nie? Andersins was daar 'n rukkie gelede 'n soorteglyke geval! Parkeer maar liefs self jou vuurwa sê ekke!